དྲང་ཁྲིམས་འདྲ་མཉམ་གྱི་དོན་ལུ་ ལུང་ཕྱོགས་ཆེ་མཐོའི་ཁྲིམས་འདུན་ གཞི་བཙུགས་འབད་དགོཔ། – ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
Saturday , December 3 2022
ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
གདོང་ཤོག།
གནས་ཚུལ།
རྩོམ་སྒྲིག།
རྒྱས་བཤད།
བསམ་འཆར།
རྩེད་རིགས།
ལམ་སྲོལ།
གསར་ཤོག་དང་དུས།
གྲོས་གནས།
བརྙན་ཐག།
དྲང་ཁྲིམས་འདྲ་མཉམ་གྱི་དོན་ལུ་ ལུང་ཕྱོགས་ཆེ་མཐོའི་ཁྲིམས་འདུན་ གཞི་བཙུགས་འབད་དགོཔ།
admin June 23, 2021 གནས་ཚུལ་དང་པ།, གནས་ཚུལ། Leave a comment 124 Views
༉ ཁ་ཙ་ སྤྱི་ཚོགས་ལྷན་བཞུགས་ནང་ དམངས་རྩིས་ཚོགས་ཆུང་གིས་ སྙན་ཞུ་ཕུལ་མིའི་ནང་གསེས་ དྲང་ཁྲིམས་ལྷན་སྡེའི་ རྩིས་ཞིབ་སྙན་ཞུ་ཟིན་བྲིས་ལུ་ གསུང་གྲོས་གནང་པའི་སྐབས་ མི་སེར་ཚུ་ལུ་ མཐོ་གཏུགས་ཞབས་ཏོག་ལེགས་ཤོམ་སྦེ་ སྤྲོད་ནིའི་དོན་ལུ་ ཆེ་མཐོ་ཁྲིམས་འདུན་ ཐེབས་གཞི་བཙུགས་འབད་དགོ་པའི་ གྲོས་འདེབས་ཕུལ་ཡི།
དེ་ཡང་ དམངས་རྩིས་ཚོགས་ཆུང་གིས་ཕུལ་མི་ གྲོས་འདེབས་ཁག་༣ ཡོད་མིའི་གུ་ ད་རུང་ གྲོས་འདེབས་ཐེབས་༣ བཀོད་མིའི་གྲས་ལས་ གཅིག་ཨིན་པས།
ཆེ་མཐོའི་ཁྲིམས་འཐུན་གྱི་ ཁྲིམས་ཁྲི་ཚུ་ཡང་ འབད་ཚུགས་པ་ཅིན་ ཤར་ཕྱོགས་དང་ ལྷོ་མཚམས་ལུང་ཕྱོགས་ཚུ་ནང་ གཏན་འཇགས་ཀྱི་ཁྲིམས་མདུན་སྦེ་ར་ གཞི་བཙུགས་འབད་དགོཔ་ད་ དེ་མེན་པ་ཅིན་ འགྲུལ་སྐྱོད་ཁྲིམས་ཁྲི་ཚུ་ གཞི་བཙུགས་འབད་དགོཔ་སྦེ་ཞུ་ཡི།
བསམ་གྲུབ་ལྗོངས་མཁར་གྱི་ རྒྱལ་ཡོངས་ཚོགས་སྡེའི་འཐུས་མི་འམ་ ཁྲི་འཛིན་འོག་མ་ འཇིགས་མེད་དབང་ཕྱུག་གིས་ ཞུ་མིའི་ནང་ ད་རེས་ ཆེ་མཐོ་ཁྲིམས་འདུན་དེ་ ཐིམ་ཕུག་ལུ་རྐྱངམ་གཅིག་ འབད་ནི་དེ་གིས་ དུས་ཚོད་འགོར་བའི་ཁར་ ཟད་འགྲོ་ལེ་ཤ་གཏང་དགོཔ་ལས་ ལུང་ཕྱོགས་ཚུ་ནང་ལས་ཕར་ཡོད་མི་ མི་སེར་མང་རབས་ཅིག་གི་ རང་སོའི་ རྫོང་ཁག་ཁྲིམས་འདུན་ལས་གནང་མི་ འཁྲུན་ཆོད་ཚུ་ལུ་ ཡིད་ཆེས་མ་འདྲོངས་རུང་ མཐོ་གཏུགས་ཞབས་ཏོག་ཚུ་ ལེན་མ་ཚུགས་པར་ ལུས་ཏེ་ཡོད་ཟེར་ཞུ་ཡི།
འཐུས་མི་གིས་འབད་བ་ཅིན་ ད་རེས་ དྲང་ཁྲིམས་ལྷན་སྡེའི་ གནས་སྡུད་དང་འཁྲིལ་རུང་ ཐིམ་ཕུག་དང་ ཉེ་འདབས་ཀྱི་ས་ཁོངས་ཚུ་ལས་ རྩོད་གཞི་ཡོངས་བསྡོམས་ལས་ བརྒྱ་ཆ་༡༥ གིས་ མཐོ་གཏུགས་འབད་ཡོདཔ་ཨིན་རུང་ ཤར་ཕྱོགས་ལས་ བརྒྱ་ཆ་༧ དང་ ལྷོ་ཕྱོགས་ལས་ བརྒྱ་ཆ་༨ ཀྱིས་མ་གཏོགས་ མཐོ་གཏུགས་མ་འབད་བས་ཟེར་ཞུ་ཡི།
ཁྲི་འཛིན་འོག་མ་གིས་འབད་བ་ཅིན་ ལུང་ཕྱོགས་ཚུ་ནང་ ཆེ་མཐོ་ཁྲིམས་འདུན་གྱི་ ཁྲིམས་ཁྲི་གཞི་བཙུགས་ འབད་མི་གིས་ མི་སེར་ཚུ་ལུ་ དྲང་ཁྲིམས་ཀྱི་དལ་དབང་ འདྲ་མཉམ་འཐོབ་ཚུགས་ནི་དང་ ཆེ་མཐོའི་ཁྲིམས་འདུན་གྱི་ དྲང་ཁྲིམས་ཐབས་འགྱུར་འཆར་གཞི་ནང་ཡང་ ལུང་ཕྱོགས་ནང་ ཆེ་མཐོ་ཁྲིམས་འདུན་གྱི་ ཞབས་ཏོག་ཚུ་ གཞི་བཙུགས་འབད་དགོཔ་སྦེ་ འཁོད་དེ་འདུག་ཟེར་ཞུ་ཡི།
གྲོས་འདེབས་གཉིས་པའི་ཐད་ལུ་ འབྲུག་གི་རྩ་ཁྲིམས་ཆེན་མོའི་ དོན་ཚན་༩.༦ པའི་དགོངས་དོན་ལྟར་ མི་སེར་ཚུ་ལུ་ དྲང་ཁྲིམས་འཐོབ་ཚུགསཔ་བཟོ་ནིའི་ ལྷན་ཐབས་ཀྱི་དོན་ལུ་ ཁྲིམས་ཀྱི་བཏེགས་གསོ་ གཞི་བཙུགས་འབད་དགོཔ་ཡོད་མི་དང་འཁྲིལ་ གཞུང་གིས་ ཐབས་ལམ་བཏོན་དགོཔ་ཨིན་པས།
དེ་བཟུམ་སྦེ་ གྲོས་འདེབས་༣ པ་དེ་ ད་ལྟོ་ཚུན་ འབྲུག་གི་ཁྲིམས་སྡེའི་ལཱ་གཡོག་གི་བཅའ་ཁྲིམས་༢༠༠༧ ཅན་མ་དེ་ ལག་ལེན་འཐབ་པའི་སྐབས་ བྱ་སྟབས་མ་བདེཝ་ ལེ་ཤ་ཅིག་ར་ ཡོད་མི་དང་འཁྲིལ་ དྲང་ཁྲིམས་ལྷན་སྡེ་གིས་ སྤྱི་ཚོགས་ལུ་ བཅའ་ཁྲིམས་འཕྲི་སྣོན་གྱི་ གྲོས་འབུལ་ཕུལ་དགོཔ་དེ་ཨིན་པས།
དེ་བཟུམ་སྦེ་ ཚོགས་ཆུང་གིས་ཕུལ་མི་ གྲོས་འདེབས་ཁག་༤ འབད་མི་ཚུ་ཡང་ རྫོང་ཁག་ཚུ་ནང་ རྩོད་གཞི་ཚུ་ དུས་ཐོག་དང་ འཇོན་ཐངས་ཅན་སྦེ་ འགོ་འདྲེན་འཐབ་ཚུགསཔ་ བཟོ་ནི་དང་ དྲང་དཔོན་གྱི་ཕྱག་འགན་ཚུ་ མར་ཕབ་འབད་ནིའི་དོན་ལུ་ དྲང་དཔོན་རབ་འབྱམས་དང་ རྩོད་འཛིན་འགོ་དཔོན་ཚུ་ ཐེབས་བཙུགས་འབད་དགོཔ་ དེ་ལས་ མཐོ་གཏུགས་འབད་བའི་སྐབས་ ལོག་ཅི་ར་ ཞུ་ཡིག་ཕུལ་མ་དགོ་པར་ མཐོ་གཏུགས་ཞུ་ཡིག་ དང་པ་དེ་ནང་ར་ མཐོ་གཏུགས་འབད་དགོ་པའི་ གནད་དོན་ཚུ་ ཧིང་སངས་ས་སྦེ་ བཀོད་དགོཔ་དེ་ཨིན་པས།
དེ་བཟུམ་སྦེ་ དཔང་བཞག་གི་ཏབས་ཏོག་ཚུ་ མ་གཞི་ ཁག་ཆེཝ་ཨིན་རུང་ ཐད་ཀར་དྲང་ཁྲིམས་ལྷན་སྡེའི་འོག་ལུ་ མེན་མི་ལུ་བརྟེན་ ད་ལས་ཕར་ དཔང་བཞག་གི་ཞབས་ཏོག་དེ་ དྲང་ཁྲིམས་ལྷན་སྡེ་ལས་ ཕྱིར་བཏོན་འབད་དགོཔ་དེ་ཨིན་པས།
ཧཱ་གི་ རྒྱལ་ཡོངས་ཚོགས་སྡེའི་འཐུས་མི་ ཨོ་རྒྱན་རྣམ་རྒྱལ་གྱིས་ ཞུ་མིའི་ནང་ ད་ལྟོའི་གནས་སྟངས་ལུ་བལྟ་རུང་ དྲང་ཁྲིམས་ལྷན་སྡེའི་ནང་ ལག་ལེན་ལེ་ཤ་ཅིག་ འབྲུག་གི་ཁྲིམས་སྡེ་ལཱ་གཡོག་གི་བཅའ་ཁྲིམས་༢༠༠༧ ཅན་མ་དང་ མ་མཐུནམ་སྦེ་ཡོདཔ་ལས་ བཅའ་ཁྲིམས་དེ་ བསྒྱུར་བཅོས་འབད་ནིའི་དུས་ཚོད་ རན་ནུག་ཟེར་ཞུ་ཡི།
ཚོགས་ཆུང་གིས་བཀོད་མི་ གྲོས་འདེབས་དང་པ་ རྫོང་ཁག་ཚུ་ནང་ དྲང་དཔོན་རབ་འབྱམས་དང་ རྩོད་འཛིན་འགོ་དཔོན་ཚུ་ བསྐོ་བཞག་འབད་དགོཔ་ཡོད་མི་ལུ་ ཁྱད་ལྡན་གྱི་འཐུས་མི་ ཨོ་རྒྱན་ཚོ་རིང་གིས་ ཞུ་མིའི་ནང་ ཁྲིམས་དོན་འགོ་དཔོན་ཚུ་ ཐེབས་བཙུགས་དགོ་ཟེར་བའི་སྐབས་ ཁྱད་ཆོད་ཚང་དགོཔ་ ལེ་ཤ་ཡོདཔ་ལས་ མི་ངོ་ཚུ་ ག་ཏེ་ལས་འཐུ་སྟེ་ བཙུགས་ནི་ཨིན་ན་ཚུ་ ལེགས་ཤོམ་སྦེ་ བལྟ་དགོཔ་ཡོད་ཟེར་ཞུ་ཡི།
སྤྱིར་བཏང་ཁྱད་ཆོས་ཚུ་ནང་ སྒེར་སྡེའི་ནང་ ཁྲིམས་དོན་གྱི་ལཱ་འབད་དེ་ ལོ་༧ རེ་ལང་མི་ཚུ་གིས་ཡང་ དྲང་ཁྲིམས་ལྷན་སྡེའི་ནང་ ལཱ་གཡོག་གི་དོན་ལུ་ འཛུལ་ཞུགས་འབད་ཆོགཔ་སྦེ་ ཡོདཔ་ཨིན་རུང་ ད་རེས་ ལམ་ལུགས་དེ་ ལག་ལེན་ཐོག་ལུ་ མེད་ཟེར་ཞུ་ཡི།
དེ་བཟུམ་སྦེ་ དྲང་དཔོན་ཚུ་ དྲང་ཁྲིམས་ལྷན་སྡེའི་འོག་ལུ་དང་ དྲང་དཔོན་རབ་འབྱམས་དང་ རྩོད་འཛིན་འགོ་དཔོན་ཚུ་ ཞི་གཡོག་ལྷན་ཚོགས་འོག་ལུ་ཨིནམ་ལས་ དེ་དང་འབྲེལ་བའི་ དཀའ་ངལ་ཚུ་ཡང་ཡོད་ཟེར་ གསལ་ཞུ་འབད་ཡི།
གྲོས་འདེབས་ཚུ་ཡང་ སྤྱི་ཚོགས་ཀྱིས་ གཞུང་ལུ་ཕུལ་ཡོདཔ་བཞིན་དུ་ གཞུང་གིས་ དྲང་ཁྲིམས་ལྷན་སྡེ་དང་ མཉམ་འབྲེལ་འབད་དེ་ ཐབས་ལམ་ཚུ་ བཏོན་དགོཔ་ཨིན་པའི་གནས་ཚུལ།
ཉི་མ་དབང་འདུས།
About admin
Previous ཏམ་ཁུ་དམ་འཛིན་བཅའ་ཁྲིམས་ བསྒྱུར་བཅོས་ཀྱི་ གསུང་གྲོས་འཕྲོ་མཐུད་གནང་ནི།
Next གཞུང་གིས་ བཟའ་འཐུང་ཉེན་སྲུང་གི་དོན་ལུ་ གཏན་འཇགས་ཀྱི་ ཚོང་ལམ་ཁག་ཆེ་ནི།
Related Articles
ཆེད་དུ་བཀོད་པའི་ ཞི་གཡོགཔ་དང་ མི་མང་ལས་གཡོགཔ་ཚུ་གིས་ བརྒྱུད་འབྲེལ་འཐུས་ མི་འཐོབ་ནི།
December 3, 2022
སློབ་གྲྭའི་དབུ་འཛིན་ཚུ་ གནས་སོར་གཏང་ནིའི་དོན་ལུ་ འཆར་དངུལ་མེདཔ།
December 3, 2022
ང་བཅས་ཀྱིས་ རྣམ་དག་ཅན་གྱི་ སྲིད་ཚོགས་ཅིག་སྦེ་འཐོན་འོང་།
December 3, 2022
Check Also
རང་འབྱུང་ལུ་ ཁྲག་འཐུང་བདུད་འཇོམས་གླིང་པའི་ གསུང་འབུམ་ལྗགས་ལུང་ གནང་པའི་བསྒང་ཡོདཔ།
༉ བཀྲིས་སྒང་ རང་འབྱུང་འོད་གསལ་ཆོས་གླིང་དགོན་པ་ལུ་ གདུང་སྲས་ དགའ་རབ་རིན་པོ་ཆེ་མཆོག་གིས་ ཁྲག་འཐུང་བདུད་འཇོམས་གླིང་པའི་ གསུང་འབུམ་ལྗགས་ལུང་གནང་སར་ ཤར་ཕྱོགས་རྫོང་ཁག་དང་ ས་གནས་སོ་སོ་ལས་ དད་ཅན་སྐྱ་སེར་ཕོ་མོ་༡༠,༠༠༠ ལྷགཔ་ཅིག་འཛོམས་ནུག། གསུང་འབུམ་པོ་ཏི་༢༡ འབད་མིའི་ལྗགས་ལུང་དེ་ ཉིན་བསྟར་བཞིན་དུ་ དྲོ་པ་ཆུ་ཚོད་༨ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།